
ROMÂNIA

JUDETUL VASLUI
COMUNA BEREZENI

SECRETAR GENERAL
TEL: +4 0235431326, FAX: +4 0235431122, e-mail: berezeniprimaria@yahoo.com
Nr. 7698/14.11.2023  

REFERAT
 cu privire la motivele neavizării proiectului de hotărâre 
privind stabilirea salariilor de bază pentru funcţiile publice şi contractuale 

din cadrul aparatului de specialitate al primarului comunei Berezeni, judeţul Vaslui, 

începând cu 01 Ianuarie 2024
Având în vedere:

a) art. 79 alin. (1) lit. c) din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, respectiv: “funcţionarul public este în conflict de interese dacă se află în una dintre următoarele situaţii:  … c) interesele sale patrimoniale, ale soţului sau rudelor sale de gradul I pot influenţa deciziile pe care trebuie să le ia în exercitarea funcţiei publice”, funcţionarul public este obligat să se abţină de la luarea deciziei sau participarea la luarea unei decizii şi să-l informeze de îndată pe şeful ierarhic căruia îi este subordonat direct;

b) art. 243 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, respectiv: secretarul general al unităţii administrativ - teritoriale îndeplineşte, în condiţiile legii, următoarele atribuţii: … “a) avizează proiectele de hotărâri şi contrasemnează pentru legalitate dispoziţiile primarului, respectiv ale preşedintelui consiliului judeţean, hotărârile consiliului local, respectiv ale consiliului judeţean, după caz”;

Secretarul general al comunei Berezeni formulează următorul punct de vedere.

Având în vedere prevederile art. 79 alin. (1) lit. c) din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, funcţionarul public este obligat să se abţină de la luarea deciziei sau participarea la luarea unei decizii şi să-l informeze de îndată pe şeful ierarhic căruia îi este subordonat direct, în situaţia existenţei unui posibil conflict de interese, dacă interesele patrimoniale ale funcţionarului public, pot influenţa deciziile pe care trebuie să le ia în exercitarea funcţiei publice.
Întrucât salarizarea priveşte întreg personalul din aparatul de specialitate al primarului, fapt ce poate fi catalogat drept un posibil conflict de interese de natură patrimonială, toţi funcţionarii publici din aparatul de specialitate au obligaţia legală de a se abţine de la luarea deciziei cu privire la stabilirea salariilor de bază.

În acest caz atât proiectul de hotărâre cât şi hotărârea Consiliului local al comunei Berezeni, nu vor fi contrasemntate, din punct de vedere a legalităţii, de către secretarul general al comunei.
                                            SECRETAR GENERAL,
VASILE POPA

